b"\n_START_ARTICLE_\nHabitatge al carrer Major de Sant Jaume, 9 (Tortosa)\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa entre mitgeres amb fa\xc3\xa7ana bastant gran en compara amb les cases de la resta del barri. Consta de planta, entres\xc3\xb2l, dos pisos i terrat. A la planta hi ha una porta d'acc\xc3\xa9s als pisos i una per a la planta, a m\xc3\xa9s d'una finestra petita a l'extrem oposat. A l'entres\xc3\xb2l, dos balcons ampitadors situats a diferent al\xc3\xa7ada. A la part superior, una petita cornisa motllurada i la barana del terrat, correguda i feta d'obra. Interessa l'arrebossat del pisos -a nivell de planta \xc3\xa9s nou-. Aquest simula carreus treballats amb lleu encoixinat en els forjats; a la separaci\xc3\xb3 entres\xc3\xb2l i primer pis i sota la cornisa amb franges esgrafiades, amb motius geom\xc3\xa8trics seriats, a la primera i vegetals a la segona., Aquest darrer motiu apareix tamb\xc3\xa9 en els emmarcaments de les finestres, pintats en vermell, mentre que a les franges ho fa en verd.\n_START_SECTION_\nHist\xc3\xb2ria\n_START_PARAGRAPH_\nEst\xc3\xa0 situada en el carrer major del barri que, junt amb el de Remolins, formava el barri jueu a l'edat mitjana. Aquests sectors foren tots reedificats a partir del s. XIX. L'estructura i caracter\xc3\xadstiques d'aquesta casa i algunes de ve\xc3\xafnes confirma la teoria que en aquest barri hi havia els habitatges de les fam\xc3\xadlies m\xc3\xa9s bones del barri en la transici\xc3\xb3 del segle XIX al XX."